MUNICIPIUL SATU MARE

APARATUL DE SPECIALITATE AL PRIMARULUI

Serviciul Patrimoniu, Concesionări, Închirieri

Nr. 17467/23.03.2022

În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare, Serviciul Patrimoniu, Concesionări, Închirieri, formulează următorul:

**RAPORT DE SPECIALITATE**

la proiectul de hotărâre pentru modificarea anexei nr. 1 la HCL nr. 162/27.05.2021 privind solicitarea de trecere din domeniul public al statului și administrarea Ministerului Educației și Cercetării Științifice pentru Inspectoratul Școlar Județean Satu Mare în domeniul public al Municipiului Satu Mare și administrarea Consiliului Local a imobilului ”Bază sportivă Stadion” situat în Satu Mare, str. Zefirului

 Prin adresa nr.14565/22.10.2021 Ministerul Educației, solicită ca în cuprinsul hotărârilor prin care se cere trecerea unor bunuri din domeniul public al statului în domeniul public al municipiului, să fie identificate prin raportare la datele cadastrale actuale și la valorile din rapoartele de evaluare înaintate de către Inspectoratul școlar odată cu solicitarea.

Ca urmare a celor de mai sus, evaluatorul a procedat la actualizarea raportului de evaluare, completându-l cu datele care au fost omise la realizarea acestuia în 2019, respectiv datele referitoare la puțul pentru apă și căminul colector, luând în considerare inclusiv datele referitoare la teren, fiind completată inclusiv documentația cadastrală cu bunul -garaj.

Astfel este necesară actualizarea Anexei 1 la HCL nr.162/2021 în ceea ce privește descrierea imobilului, atât referitor la datele cadastrale, la valorile din cuprinsul rapoartelor de evaluare întocmite de către Inspectoratul Școlar, cât și cu date referitoare la destinația construcției și caracteristicile tehnice ale imobilului.

În natură, imobilului îi corespunde teren și construcții situat în Satu Mare str. Zefirului, fiind înscris în CF nr. 177506 cu nr. cadastral 177506, cu o suprafață de 33.715 mp. Acesta face parte din domeniul public al Statului Român fiind instituit un drept de administrare în favoarea Ministerului Educației și Cercetării Științifice pentru Inspectoratul Școlar Județean Satu Mare conform H.G. nr. 525/2015 privind înscrierea în inventarul centralizat al bunurilor din domeniul public al statului și darea în administrarea Ministerului Educației și Cercetării Științifice pentru Inspectoratul Școlar Județean Satu Mare a unor bunuri imobile aflate în proprietatea publică a statului.

Având în vedere faptul că Municipiul Satu Mare intenționează preluarea prin Hotărâre de Guvern, a imobilului care face obiectul prezentei hotărâri, acesta ar putea fi pus în valoare ca bun de interes public local.

 Ținând seama de faptul că fondurile alocate de la bugetul de stat pentru reabilitarea și întreținerea imobilelor sunt insuficiente fiind necesare lucrări de investiții și reparații imobilul neputând fi utilizat în bune condiții pentru activități sportive, prin trecerea în proprietatea Municipiul Satu Mare, se realizează cadrul juridic necesar alocării de fonduri de la bugetul local în vederea demarării lucrărilor de investiții.

 Proiectul de hotărâre propus spre dezbaterea și aprobarea Consiliului local al municipiului Satu Mare se încadrează în prevederile art. 292 din Codul administrativ aprobat prin OUG nr.57/2019, cu modificările și completările ulterioare, potrivit cărora trecerea unui bun din domeniul public al statului în domeniul public al unei unități administrative teritoriale se face prin hotărâre a Guvernului la cererea consiliului local, condiționat fiind ca bunul să se regăsească pe raza teritorială a unității administrativ teritoriale care solicită trecerea.

 Luând în considerare cele ce preced, proiectul de hotărâre se înaintează Consiliului Local al Municipiului Satu Mare cu propunere de aprobare.

 Şef serviciu

Mihaela Faur

Faur Mihaela/2ex